Izziņa par atzinumos sniegtajiem iebildumiem

|  |
| --- |
| **par Informatīvo ziņojumu****„Reglamentēto profesiju jomas pilnveidošana Latvijā:** **paveiktais 2016.-2018. gadā un plānotie pasākumi 2019.-2021.gadā”** **(VSS-269)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 2019.gada 8. maijā informatīvā ziņojuma projekts tika izsūtīts elektroniskajai saskaņošanai2019.gada 4.jūnijā notika starpinstitūciju saskaņošanas sanāksme.2019.gada 5. jūlijā precizētais informatīvā ziņojuma projekts tika izsūtīts elektroniskajai saskaņošanai |
|   |   |
| Saskaņošanas dalībnieki | Tieslietu ministriju, Finanšu ministriju, Ekonomikas ministriju, Iekšlietu ministriju, Labklājības ministriju, Satiksmes ministriju, Veselības ministriju, Zemkopības ministriju, Pārresoru koordinācijas centru, Latvijas Brīvo arodbiedrību savienību un Latvijas Darba devēju konfederāciju, Latvijas Tirdzniecības un rūpniecības kamera |
|    |  |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Latviešu Ārstu un zobārstu apvienības, Eiropas Latviešu apvienības, Finanšu ministrijas, Satiksmes ministrijas, Tieslietu ministrijas, Veselības ministrijas, Latvijas Zvērinātu advokātu padomes2019.gada 4.jūnijā starpinstitūciju saskaņošanas sanāksmē izskatīti Latvijas Ārstu biedrības, Veselības ministrijas, Eiropas Latviešu apvienības iebildumi |  |
|    |   |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | **-** | **-** | **-** | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Skat. informatīvā ziņojuma “„Reglamentēto profesiju jomas pilnveidošana Latvijā: paveiktais 2016.-2018. gadā un plānotie pasākumi 2019.-2021.gadā” (VSS-269) projektu (turpmāk – ziņojums) | **Latviešu Ārstu un zobārstu apvienības, Eiropas Latviešu apvienības** 2019.gada 27.marta e-pasti*Izvilkums:* Savulaik izstrādātā profesionālās kvalifikācijas kārtība reglamentētajām profesijām bija vērsta uz to, lai “aizsargātu atsevišķas sabiedriski nozīmīgas profesijas pret nekvalificētu personu iesaistīšanu tajās”, bet šobrīd šī kārtība veselības aprūpes jomā traucē arī augsti kvalificētam darbaspēkam ienākt Latvijā.Lūdz ziņojuma balstītajā tālākajā darbā ietvert arī diasporas un remigrācijas perspektīvu. | Iebildums ņemts vērā, ziņojuma I nodaļa ir papildināta. | Papildināta ziņojuma I nodaļa: “Lielākajā daļā gadījumu reglamentēto profesiju profesionālās kvalifikācijas ir augstākā līmeņa kvalifikācijas un valstis sacenšas par augsti kvalificēta darbaspēka piesaisti no ārvalstīm. Latvijai pēdējo gadu desmitu laikā ir izteikta darbaspēka aizplūšana un kopējā sabiedrības novecošanās, tādēļ profesiju reglamentācijas un profesionālās kvalifikācijas atzīšanas noteikumi var veicināt reemigrācijas un kvalificēta darbaspēka nodrošināšanas mērķu sasniegšanu. Diasporas organizācijas, piemēram, Latviešu Ārstu un zobārstu apvienība, Eiropas Latviešu apvienība norāda uz to, ka profesionālās kvalifikācijas atzīšanas laikā ārvalstu profesionāļi no savas starptautiskās profesionālās darbības pieredzes perspektīvas ir saskārušies ar Latvijas profesionālās darbības reglamentācijas noteikumu neelastīguma un pārmērīga birokrātisma gadījumiem, kas neveicina vēlmi īstenot profesionālo darbību Latvijā. Līdz ar to profesionālās darbības reglamentācijas noteikumiem un to piemērošanai piemīt arī Latvijas starptautisko konkurētspēju stiprinoša dimensija.” |
| 2.  | Ziņojuma 2.pielikums | **Finanšu ministrijas** 2019.gada 15.aprīļa atzinums Nr. 12/A-7/1783 1. Lūdzam papildināt informatīvā ziņojuma 2. pielikumu sadaļā “Zvērināta revidenta profesija” otrajā kolonnā “Veiktie pasākumi”:* 1. pēc pirmā teikuma ar otru teikumu šādā redakcijā:

“Likuma “Par zvērinātiem revidentiem” nosaukums tika izteikts jaunā redakcijā – “Revīzijas pakalpojumu likums””;* 1. ar otru rindkopu šādā redakcijā:

“2018.gadā stājās spēkā vairāki grozījumi Revīzijas pakalpojumu likumā. Ar grozījumiem netika noteiktas jaunas vai samazinātas esošās zvērinātu revidentu profesionālās kvalifikācijas prasības, jo tās jau šobrīd atbilst Eiropas Savienības noteiktajām obligātā revidenta profesionālās kvalifikācijas prasībām un tās nepārsniedz. Ar grozījumiem tika pilnveidoti komercsabiedrību revīziju reglamentējošajos normatīvajos aktos noteiktie zvērinātu revidentu profesionālās darbības veikšanas un tās uzraudzības nosacījumi.”. | Iebildums ņemts vērā, ziņojums precizēts saskaņā ar iebildumā norādīto.  | Skatīt precizēto ziņojuma 2.pielikumu |
| 3.  | Skatīt ziņojuma 3.pielikumu | **Finanšu ministrijas** 2019.gada 15.aprīļa atzinums Nr. 12/A-7/17832. Informatīvā ziņojuma 3.pielikumā svītrot reglamentēto profesiju – grāmatveži, jo Finanšu ministrija gatavo grozījumus likumā “Par grāmatvedību” (turpmāk – likumprojekts), kurā neparedz ieviest reglamentētu profesiju – grāmatvedis, kā arī nav skaidri zināms, vai tiks reglamentēta ārpakalpojumu grāmatvežu profesionālā darbība vai reglamentēts profesionālo darbību kopums likuma “Par reglamentētajām profesijām un profesionālās kvalifikācijas atzīšanu” 1.panta divpadsmitās daļas izpratnē.  Likumprojekts  ir izstrādāts ar mērķi ieviest Eiropas Padomes Moneyval ekspertu rekomendācijas, sakārtot grāmatvedības ārpakalpojumu nozari, celt grāmatvedības pakalpojumu kvalitāti, mazināt ēnu ekonomiku, stiprināt ticamību publiskiem finanšu pārskatiem un ieviest nozares pārstāvju licencēšanu. Lai sasniegtu izvirzītos mērķus, paredzēts ieviest licencēšanas mehānismu grāmatvedības ārpakalpojumu sniedzējiem – juridiskajām un fiziskajām personām, tas nozīmē, ka ārpakalpojuma grāmatveža darbība tiks atļauta tikai gadījumos, kad būs izsniegta licence grāmatvedības pakalpojumu sniegšanai.Tāpat,  šobrīd, vēl nav skaidri kritēriji, pēc kādiem tiks vērtēti ārpakalpojumu grāmatveži licences saņemšanai, līdz ar to nav arī zināms, vai ārpakalpojumu grāmatvežu pakalpojumi atbildīs likuma “Par reglamentētajām profesijām un profesionālās kvalifikācijas atzīšanu” 1.panta divpadsmitajai daļai, kas nosaka, ka reglamentētā profesija — Latvijas Republikā reglamentēta profesionālā darbība vai reglamentētu profesionālo darbību kopums šajā likumā noteiktajās profesijās, kā arī citās Eiropas Savienības dalībvalstīs un Eiropas Brīvās tirdzniecības asociācijas dalībvalstīs reglamentēta tāda profesionālā darbība vai reglamentētu profesionālo darbību kopums, kuru uzsākšanai un veikšanai attiecīgās valsts tiesību aktos izvirzīta atbilstošas profesionālās kvalifikācijas prasība. | Iebildums ņemts vērā, ziņojums precizēts saskaņā ar iebildumā norādīto. | Skatīt precizēto ziņojuma 3.pielikumu |
| 4. | Skatīt ziņojuma 3.pielikumu | **Satiksmes ministrijas** 2019.gada 15.aprīļa atzinums Nr.03-03/52 1. Lūdzam papildināt projekta 3.pielikumu “Plānotie pasākumi 2019.-2021.gados atsevišķās reglamentēto profesiju jomās” ar aili šādā redakcijā: Bīstamo kravu pārvadājumu drošības konsultants (padomnieks)Izslēgt profesiju no likuma “Par reglamentētajām profesijām un profesionālās kvalifikācijas atzīšanu”. Atbilstošu priekšlikumus Satiksmes ministrija ir iesniegusi Saeimā 2019.gada februārī. Likumprojekts 2019.gada 11.aprīlī pieņemts Saeimā 3.lasījumā. | Iebildums ņemts vērā, ziņojuma 3.pielikums precizēts atbilstoši iebildumā norādītajam. | Skatīt precizēto ziņojuma 3.pielikumu |
| 5. | Skatīt ziņojuma 3.pielikumu | **Satiksmes ministrijas** 2019.gada 15.aprīļa atzinums Nr.03-03/522. Lūdzam svītrot projekta 3.pielikuma „Plānotie pasākumi 2019.-2021.gados atsevišķās reglamentēto profesiju jomās” aili „reglamentētās profesijas jūrniecības jomā”. Projekta 3.pielikuma ailē „reglamentētās profesijas jūrniecības jomā” norādīts plānotais pasākums “mainīt jūrnieku kvalifikācijas dokumentu papīra formātu uz formātu, kas ir piemērots digitālai apstrādei”. Vēršam uzmanību, ka valsts akciju sabiedrības “Latvijas Jūras administrācija” Jūrnieku reģistrs (turpmāk – Jūrnieku reģistrs) 2018.gada 22.oktobrī nosūtīja vēstuli Nr.13-3/N-59 „Par profesiju reglamentāciju” Izglītības un zinātnes ministrijai, kurā tika norādīts, ka Jūrnieku reģistrs izvērtēs iespēju mainīt jūrnieku kvalifikācijas dokumentu papīra formātu uz formātu, kas ir piemērots digitālai apstrādei.  | Iebildums ņemts vērā, ziņojuma 3.pielikums precizēts atbilstoši iebildumā norādītajam. | Skatīt precizēto ziņojuma 3.pielikumu |
| 6. | Skatīt ziņojuma 2.pielikumu | **Tieslietu ministrija** 2019.gada 12.aprīļa atzinums Nr. 1-9.1/370Norādām, ka ziņojuma 2.pielikumā atspoguļotā informācija par zvērinātiem advokātiem ir neprecīza – tā ietver plānotās izmaiņas zvērinātu advokātu darbībā, kas tiks iestrādātas Latvijas Republikas Advokatūras likumā. Šobrīd tās vēl ir izstrādes stadijā un šajā projektā nav ietveramas. Ievērojot minēto, lūdzam projektā precizēt norādīto informāciju, to aizstājot ar šādu tekstu: "2017. gada 6. jūnijā izdarīti grozījumi Ministru kabineta 2009. gada 10. marta noteikumos “Zvērināta advokāta eksāmena kārtība” (grozījumi stājušies spēkā 2017. gada 9. jūnijā), ar kuriem pilnveidota advokātu eksāmena kārtība (personām, kuras nav advokātu palīgi), un advokāta eksāmena vērtēšanas sistēma.Ar grozījumiem noteikts, ka: - eksāmens vērtējams desmit baļļu sistēmā (iepriekš piecu baļļu sistēma), nosakot, ka nevienā no eksāmena daļām vērtējums nedrīkst būt trīs vai mazāk balles; - gadījumā, ja rakstiskajā vai mutiskajā eksāmena daļā iegūtais vērtējums nesasniedz trīs balles, to nenoapaļo, un šādā gadījumā vērtējums ir attiecīgi viena vai divas balles (neapmierinošs vērtējums);- galīgo eksāmena atzīmi nosaka, summējot pretendenta eksāmena abu daļu vērtējumus un izdalot ar divi, taču, ja iegūtais aritmētiskais rezultāts nesasniedz septiņas balles, to nenoapaļo, un eksāmens nav nokārtots;- eksāmena mutiskajā daļā iepriekšējo četru teorētisko jautājumu vietā ir pieci jautājumi par katru tiesību nozari (civiltiesības, krimināltiesības, administratīvās tiesības, kā arī starptautiskās tiesības un starptautiskā tiesiskā sadarbība kriminālprocesā un civilprocesā) un par advokatūras institūtu kopumā;- eksāmena rakstiskajā daļā sastādāms arī viens no advokatūras lietvedības dokumentiem, piemēram, vienošanās par juridisko pakalpojumu sniegšanu.". Papildus informējam, ka saistībā ar ziņojuma 3.pielikumā ietverto informāciju par Latvijas Zvērinātu advokātu padomes plāniem attiecībā uz IT sistēmu attīstību esam nosūtījuši to izvērtēšanai Latvijas Zvērinātu advokātu padomei ar norādi, lai viedokli savas kompetences ietvaros Izglītības un zinātnes ministrijai sniedz patstāvīgi. | Iebildums ņemts vērā, ziņojuma 2.pielikums ir precizēts saskaņā ar iebildumā norādīto. | Skatīt precizēto ziņojuma 2.pielikumu. |
| 7.  | Skatīt ziņojuma 2.pielikumu | **Latvijas Zvērinātu advokātu padomes** 2019.gada 9.aprīlļa atzinums Nr. 1-31-326/ePadome lūdz precizēt Ziņojuma 2.Pielikumu “Izmaiņas 2016.-2018.gados profesionālajā darbībā reglamentētajās profesijās atsevišķās jomās”, tajā norādīto informāciju par advokāta profesiju izsakot sekojošā redakcijā:Advokāta profesija2017.gada 9.jūnijā spēkā stājušies grozījumi Ministru kabineta 2009.gada 10.marta noteikumos Nr.227 “Zvērināta advokāta eksāmena kārtība”, kas reglamentē zvērināta advokāta eksāmena kārtību. Ir papildināta programma advokāta eksāmena kārtošanai, eksāmena rakstveida daļai (prakses uzdevumam) pievienojot zināšanu pārbaudi par advokāta lietvedības dokumentiem. Savukārt eksāmena mutvārda daļa ir papildināta ar vēl vienu teorijas jautājumu kādā no tiesību nozarēm.Tiek virzīti grozījumi Latvijas Republikas Advokatūras likumā, grozījumu projektā t.sk. nosakot šādas prasības:• precizēti noteikumi attiecībā uz personām, kuras vēlas kļūt par zvērinātiem advokātiem, nosakot, ka tiesību zinātņu doktoriem turpmāk būs jākārto daļa eksāmena līdzšinējā pilnīgā atbrīvojuma vietā;• iekļauts advokātu kvalifikācijas celšanas pienākums, t.sk. tā neievērošanas gadījumā paredzēts jauns disciplinārsoda veids – kvalifikācijas pārbaudes eksāmena kārtošana.Pilnveidota un nodrošināta informācijas publiska pieejamība par ES dalībvalstu advokātu reģistrācijas kārtību un profesionālas kvalifikācijas atzīšanas pakalpojumiem.Latvijas Zvērinātu advokātu padome | Iebildums ir daļēji ņemts vērā, 2.pielikums precizēts saskaņā ar Tieslietu ministrijas iebildumā norādīto. | Skatīt precizēto ziņojuma 2.pielikumu |
| 8. | Skatīt ziņojuma 2.pielikumu | **Latvijas Zvērinātu advokātu padomes** 2019.gada 9.aprīļa atzinums Nr. 1-31-326/e2. Sekojoši Padome lūdz precizēt arī Ziņojuma 3.Pielikumu “Plānotie pasākumi 2019.-2021.gados atsevišķās reglamentēto profesiju jomās”, informāciju saistībā ar advokāta profesiju izsakot sekojoši:AdvokātiPilnveidot advokatūras IT sistēmu. Cita starpā tiek plānots iespējami tuvākajā laikā turpināt attīstīt elektronisko sistēmu dokumentu iesniegšanai, kura jau šobrīd nodrošina to pieņemšanu elektroniskā formātā no zvērinātu advokātu palīgu pretendentiem.Padome turpinās uzsākto pilnvērtīga advokātu elektroniskā reģistra izveidi, kas varētu aizvietot personu lietas papīra formātā un nodrošinātu katram advokātam, tostarp Latvijas Zvērinātu advokātu kolēģijai piederīgiem ES dalībvalstu advokātiem, ērtu un pārskatāmu piekļuvi saviem datiem un citai ar profesionālo darbību saistītai informācijai. | Iebildums ņemts vērā, ziņojuma 3.pielikums precizēts atbilstoši atzinumā izteiktajam iebildumam. | Skatīt precizēto ziņojuma 2.pielikumu |
| 9. | Ziņojuma I nodaļas teksts: “Salīdzinājumam - saskaņā ar Veselības inspekcijas datiem[[1]](#footnote-1) Latvijā tiesības praktizēt ir 39 837 ārstniecības personām un ārstniecības atbalsta personām, bet viņu sertifikāciju veic trīs institūcijas (biedrība “Latvijas Ārstu biedrība”, biedrība “Latvijas Māsu asociācija”, biedrība “Latvijas Ārstniecības personu profesionālo organizāciju savienība”), papildu tam Ārstniecības personu un ārstniecības atbalsta personu reģistrāciju veic Veselības inspekcija.” | **Veselības ministrijas** 2019.gada 24.aprīļa atzinums Nr. 01-09/17561. VM lūdz izvērtēt ziņojuma I.daļas “Vispārējas tendences profesionālās darbības reglamentācijā” (turpmāk – I.daļa) 2.lpp. pirmajā pilnajā rindkopā par Lielbritāniju sniegtās informācijas lietderību, kā arī lūdz precizēt datus par Latviju, jo tie nedaudz atšķiras no faktiskajiem. Respektīvi: Latvijā kopumā ir 52270 ārstniecības un ārstniecības atbalsta personas[[2]](#footnote-2), bet ziņojumā norādītais ārstniecības un ārstniecības atbalsta personu skaits (39837 personas) attiecas uz Veselības inspekcijas Ārstniecības un ārstniecības atbalsta personu reģistrā reģistrētām personām, kurām ir tiesības praktizēt tikai profesijā[[3]](#footnote-3), savukārt patstāvīgu ārstniecisko darbību specialitātē Latvijā patlaban drīkst veikt tikai 23532 ārstniecības personas, kuras normatīvo aktu noteiktajā kārtībā ir ne tikai reģistrētas, bet arī sertificētas[[4]](#footnote-4). | Iebildums ņemts vērā, ziņojuma I nodaļa ir precizēta. | Precizētais ziņojuma I sadaļas teksts:“Salīdzinājumam - saskaņā ar Veselības ministrijas datiem Latvijā kopumā ir 52270 ārstniecības un ārstniecības atbalsta personas, bet patstāvīgu ārstniecisko darbību specialitātē drīkst veikt 23532 ārstniecības personas, kuras normatīvajos aktos noteiktajā kārtībā ir reģistrētas un sertificētas.Minēto 23532 ārstniecības personu sertifikāciju veic trīs institūcijas (biedrība “Latvijas Ārstu biedrība”, biedrība “Latvijas Māsu asociācija”, biedrība “Latvijas Ārstniecības personu profesionālo organizāciju savienība”), papildu tam Ārstniecības personu un ārstniecības atbalsta personu reģistrāciju veic Veselības inspekcija.” |
| 10. | Skatīt ziņojumu | **Veselības ministrijas** 2019.gada 24.aprīļa atzinums Nr. 01-09/17562. VM lūdz no ziņojuma I.daļas 2.lpp. izņemt pēdējo rindkopu, kurā, VM ieskatā, tiek maldīgi interpretēts Eiropas Savienības ziņojums[[5]](#footnote-5). Proti: pierādījumos balstītas politikas plānošanas un analīzes metodes Eiropas Savienības ziņojumā ir attiecinātas uz deinstitucionalizācijas pasākumiem, tieši neskarot reglamentēto profesiju jomu, bet uzsverot minēto metožu nozīmību regulatīvās ietekmes/ normatīvo aktu novērtēšanā un pakalpojumu pieejamības/sistēmas sakārtošanā, kas balstīta starpministriju sadarbībā. | Iebildums izvērtēts, ziņojumā precizēta atsauce uz informācijas avotu, norādot konkrēto izmantot nodaļu. Izglītības un zinātnes ministrija uzskata, ka Eiropas Komisijas izdarītais secinājums par pārvaldībā nepietiekami izmantotām pierādījumos balstītas plānošanas pieejām ir attiecināms uz praksi profesionālās darbības reglamentācijas noteikšanā Latvijā. Piemēram, saskaņā ar Ministru kabineta 2018. gada 26.jūnija noteikumiem Nr. 371 “Grozījumi Ministru kabineta 2006. gada 6. jūnija noteikumos Nr. 460 "Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām"” ir noteiktas jaunas ārsta apakšspecialitātes– neirofiziologs, invazīvais radiologs un mugurkaulāja ķirurgs. Anotācijā ir norādīts, ka šāda rīcība tiek veikta atbilstoši Latvijas Ārstu biedrības ierosinājumam. Tikai par vienu no trijām specialitātēm (neirofiziologs) anotācijā ir apraksts, kas nav uzskatāms par samērīguma novērtējumu. Pamatojums un samērīguma izvērtējums jauno specialitāšu - invazīvais radiologs un mugurkaulāja ķirurgs – noteikšanai iztrūkst pilnībā. | Skatīt precizēto ziņojumu |
| 11. | Skatīt ziņojuma 3.pielikumu | **Veselības ministrijas** 2019.gada 24.aprīļa atzinums Nr. 01-09/17563. VM lūdz ziņojuma I.daļas 3.lpp. un 1.attēlā “Reglamentēto profesiju skaits un sadalījums pa jomām” norādīt patieso profesiju skaitu, kā arī no ziņojuma 3.lpp. pirmās pilnās rindkopas izņemt šādu teikumu kopu: “Piemēram, veselības aprūpes jomā visas pastāvošās kvalifikācijas ir reglamentētas profesijas. Vienāda pieeja profesijas reglamentācijā attiecas gan uz tādu profesiju kā specializēts ārsts, kurš patstāvīgi pieņem personas veselībai un dzīvībai izšķirošus lēmumus un veic pacienta ārstēšanu, gan uz tādu profesiju kā māsas palīgs vai fizioterapeita asistents, kuru lielākā daļa no profesionālajiem pienākumiem tiek veikti citu, augstāk kvalificētu ārstniecības personu uzraudzībā”. Minētajā teksta daļā par veselības aprūpes jomu tiek sniegta maldinoša informācija. VM norāda, ka: 3.1. veselības aprūpes jomā ir tikai 41 reglamentēta profesija, t.i., 27 ārstniecības personu profesijas un 14 ārstniecības atbalsta personu profesijas[[6]](#footnote-6), bet visas pārējās ir reglamentēto profesiju specialitātes[[7]](#footnote-7), kuras pārsvarā tiek apgūtas uz jau iegūtas profesijas bāzes un lielākoties rezidentūrā; 3.2. profesiju reglamentācija ir tieši atkarīga no profesionālās kvalifikācijas līmeņa, tādēļ nevajadzētu salīdzināt ārsta profesiju ar māsas palīga un fizioterapeita asistenta profesiju, *pirmkārt*, māsas palīgam netiek piemērota sertifikācija, *otrkārt*, fizioterapeita asistenta profesijā jau patlaban jauni speciālisti netiek sagatavoti, jo tā ir *izzūdoša* profesija. VM ieskatā nebūtu jārada priekštats, ka Latvijā vienādas prasības tiek izvirzītas gan neiroķirurgam, gan sanitāram un mākslīgi tiek uzturētas laikmetam neatbilstošas profesijas. | Iebildums izvērtēts, ziņojuma I sadaļa ir precizēta (t.sk. atkārtoti izskatot reglamentēto profesiju sarakstu, ir precizēts reglamentēto profesiju skaits), kā arī ziņojuma 3.pielikums papildināts ar informāciju par fizioterapeita asistenta profesiju.  | Skatīt precizēto ziņojumu un 3.pielikumu. |
| 12. | Skatīt ziņojuma 1.pielikumu. | **Veselības ministrijas** 2019.gada 24.aprīļa atzinums Nr. 01-09/17564. VM lūdz ziņojuma 1.pielikuma 45.rindas kolonnā "Izmaiņu būtība" labot par optometristu iekļauto informāciju. VM norāda, ka optometristam patlaban jāmācās 5 vai 5,5 gadi (4 gadi bakalaura studijas un viengadīgas vai pusotrgadīgas 2.līmeņā profesionālās augstākās izglītības studijas), savukārt pēc 2020.gada 1.janvāra studiju laiks ir par pusgadu pat samazināts (3 gadi bakalaura studijas un 2 gadu studijas profesionālā maģistra studiju programmā). | Iebildums izvērtēts. Likuma “Par reglamentētājām profesijām un profesionālās kvalifikācijas atzīšanu” 17. panta otrā daļa nosaka, ka personas tiesības veikt patstāvīgu profesionālo darbību un prakses tiesības optometrijā apliecina augstākās izglītības diploms par akreditētas augstākās profesionālās optometrijas studiju programmas apguvi. Saskaņā ar Augstskolu likuma 57. pantu otrā līmeņa profesionālās augstākās izglītības studiju programmas ilgums ir četri gadi. Tā kā no 2020.gada 1.janvāra studiju programmas ilgums optometrista kvalifikācijas iegūšanai būs pieci gadi līdzšinējo četru gadu vietā (saskaņā ar Ministru kabineta 2009. gada 24. marta noteikumu Nr. 268 "[Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu](https://likumi.lv/ta/id/190610-noteikumi-par-arstniecibas-personu-un-studejoso-kuri-apgust-pirma-vai-otra-limena-profesionalas-augstakas-mediciniskas-izglitib...) šo personu teorētisko un praktisko zināšanu apjomu" 492.4 punktu), nav pamata uzskatam, ka optometrista kvalifikācijas iegūšanas ilgums ir samazināts.  | Skatīt ziņojuma 1.pielikumu. |
| 13. | Skat. ziņojumu | **Latvijas Ārstu biedrības 2019. gada 14. maija atzinums Nr. 01.23.2/98**[1] Informatīvā ziņojuma 3. lappuses 1. rindkopā norādīts: "Kaut arī kopējā pakalpojumu jomas reglamentācija Latvijā ir zemāka nekā ES vidēji, EK atzīmē, ka, nosakot reglamentācijas prasības, Latvijā nepietiekami tiek izmantotas pierādījumos balstītas politikas plānošanas metodes” un dota atsauce uz 2019.gada Eiropas Komisijas Ziņojumu par Latviju. Iepazīstoties ar Eiropas Komisijas ziņojumu, tika konstatēts, ka tajā atsauce uz nepietiekamu pierādījumos balstītu politikas plānošanas metožu izmantošanu minēta 50.lpp. (3.3.4. nodaļā), bet Eiropas Komisijas ziņojumā tā nav saistīta ar profesiju reglamentāciju, bet gan ar vispārējo likumdošanas procesu Latvijā, attiecinot to uz likumu un noteikumu neprognozējamību. IZM Informatīvajā ziņojumā piedēvē Eiropas Komisijai izteikumus un secinājumus, kuru tās ziņojumā nav. LĀB lūdz izslēgt no Informatīvā ziņojuma augstāk minēto teikumu, jo tas maldina lasītāju par Eiropas Komisijas ziņojumā noteikto. Turklāt nav saprotams, ko Informatīvā ziņojuma autori domā ar "pierādījumos balstītām politikas plānošanas metodēm”, proti, kas tieši reglamentēto profesiju jomā būtu šajā sakarā jāveic un tieši no kādiem pierādījumiem būtu jāvadās. | Viedoklis izvērtēts. Informatīvais ziņojums ir precizēts, novēršot Eiropas Komisijas ziņojuma tās saturam neatbilstošu interpretāciju. Saite uz ziņojumu angļu valodā aizstāta ar saiti uz ziņojumu latviešu valodā.Ņemot vērā norādi, ka nav zināms vai saprotams, kas ir “pierādījumos balstīta politikas plānošana”, sniedzam šādu definīciju: “Uz pierādījumiem balstīta politika – politika, kas pamatota ar objektīviem, no pētījumiem izrietošiem secinājumiem par politikas plānoto vai faktisko ietekmi; pretēja viedokļos balstītai politikai, kur par pamatu tiek ņemti selektīvi dati, indivīda vai indivīdu grupas uzskati.” Avots: *Politikas veidošanas rokasgrāmata.* Pārresoru koordinācijas centrs. <http://www.pkc.gov.lv/sites/default/files/images-legacy/pkc_rokasgramata_090316_web.pdf> | Skat. precizētu informatīvo ziņojumu |
| 14. | Skatīt ziņojumu | **Latvijas Ārstu biedrības 2019. gada 14. maija atzinums Nr. 01.23.2/98**[2] Tālāk Informatīvā ziņojuma 3. lappusē ir ietverts šāds teikums: “Daudzās valstīs reglamentēto profesiju skaits veselības aprūpes jomā ir daudz mazāks un arī prasības nereti ir zemākas nekā Latvijā”, kas turpinājumā tiek paskaidrots ar osteopāta specialitātes piemēru. LĀB ieskatā tas ir nekorekti. LĀB rīcībā nav informācijas, ka daudzās valstīs reglamentēto profesiju skaits veselības aprūpes jomā būtu daudz mazāks. Tieši pretēji, piemēram, Vācijā Berlīnes federālajā zemē ir kopumā 113 ārsta specialitātes,[[8]](#footnote-8) kamēr Latvijā ārsta specialitātes ir tikai 90.  Pilnībā nepieņemams specialitāšu skaita un apmācību ilguma kontekstā ir osteopāta specialitātes piemērs. Tā ir viena no komplementārās medicīnas specialitātēm, kurai atsevišķās valstīs vispār netiek prasīta medicīniskā izglītība, atsevišķās valstīs tā ir no ārsta profesijas nodalīta, savukārt Latvijā tā vēsturiski ir izveidojusies kā ārsta papildspecialitāte. Ir arī Eiropas valstis, piemēram, Vācija, kurā osteopātiem pastāv reglamentācija gan kā dziedniecības profesijai (*Heilpraktiker*), gan kā fizioterapeitiem, gan kā ārstiem. Protams, katrai no šo profesiju grupām būs atšķirīgs izglītības ilgums, ko nevar salīdzināt ar papildspecialitātes regulējumu Latvijā, kas nozīmē, ka ārstam ir cita pamatspecialitāte, kurā ārsts praktizē un osteopātija ir faktiski tikai papildinājums esošajai pamatspecialitātei. LĀB nav saprotams, kāpēc Latvijai Informatīvajā ziņojumā jācenšas sevi noniecināt un raksturot kā nesamērīgi reglamentētu valsti, turklāt salīdzinājumam izvēloties profesiju (specialitāti), kuras regulējums ir viens no visatšķirīgākajiem Eiropas Savienības dalībvalstīs. LĀB lūdz augstāk minēto teikumu un piemēra paskaidrojumu attiecībā uz osteopāta profesiju (specialitāti) izslēgt no Informatīvā ziņojuma. | Viedoklis izvērtēts. Lai nodrošinātu visu viedokļu pārstāvniecību ziņojumā, Latvijas Ārstu biedrības viedoklis ir iekļauts skaidrojošā zemsvītras piezīmē. Vēršam uzmanību, ka ziņojumā ir akcentēts tas, ka Latvija pati veido savu profesionālās darbības reglamentācijas sistēmu (“Reglamentēto profesiju likumā kā reglamentētas ir iekļautas tās profesijas, kuras par tādām ir noteiktas attiecīgo nozaru normatīvajos aktos, un ikviena no tām nosaka gan specialitātes un apakšspecialitātes, gan specifiskās prasības kvalifikācijai profesionālās darbības veikšanai attiecīgajā profesijā.”), tādēļ Latvijai nav saistoši citās valstīs pieņemtie noteikumi atsevišķu profesiju reglamentācijai. Tā kā ziņojumā iekļautais osteopāta profesijas reglamentācijas salīdzinošais raksturojums nav nepatiess, Izglītības un zinātnes ministrija neredz pamatu tā izslēgšanai.Komentārs pēc 2019.gada 4. jūnija starpinstitūciju saskaņošanas sanāksmes: no dokumenta “Weiterbildungsordnung der Ärztekammer Berlin”, kas atrodams Latvijas Ārstu biedrības atsaucē norādītajā vietnē, nav izsecināms, kādas ir Latvijas Ārstu biedrības pieminētās 113 ārstu specialitātes. Oficiāls statistikas pārskats par Vācijas ārstu specialitātēm[[9]](#footnote-9) satur informāciju par to, ka ārstu specialitāšu sistēma ir ļoti atšķirīgi veidota salīdzinājumā Latviju, tai raksturīgs mazāks pamatspecialitāšu skaits (apm. 35), bet lielāks apakšspecialitāšu un papildspecialitāšu un to kombināciju un pakāpju skaits (kopā >140). Līdz ar to dati nav salīdzināmi un pamatota informatīvā ziņojuma teksta precizēšana.  | Skat. precizētu informatīvo ziņojumu |
| 15. | Skatīt ziņojumu | **Latvijas Ārstu biedrības 2019. gada 14. maija atzinums Nr. 01.23.2/98**[3] Informatīvā ziņojuma 3.lpp. tālāk ir ietverts šāds teikums: "Profesijas reglamentācijas pieeja ir līdzīga gan tādā profesijā kā specializēts ārsts, kurš patstāvīgi pieņem personas veselībai un dzīvībai izšķirošus lēmumus un veic pacienta ārstēšanu, gan tādā profesijā kā fizioterapeita asistents, kuru lielākā daļa no profesionālajiem pienākumiem tiek veikti citu, augstāk kvalificētu ārstniecības personu uzraudzībā. Piemēram, profesijā “māsas palīgs” nav sertifikācijas prasību, bet tāpat ir jāapgūst noteikts tālākizglītības stundu skaits, lai iegūtu tiesības veikt profesionālo darbību.”  Fizioterapeita asistents ir izzūdoša profesija, kurā pašlaik vēl tiek resertificēti 5-10 speciālisti, bet jauni netiek sagatavoti. Profesijai “māsas palīgs” nav resertifikācijas prasību, bet Informatīvā ziņojuma tekstā tiek radīts iespaids, ka reglamentācijas pieeja ir līdzīga kā ārstam speciālistam. Tādējādi, Informatīvajā ziņojumā ietverot ārstniecības personu sertifikācijas kopējai sistēmai neraksturīgu profesiju piemērus, nepamatoti tiek radīts priekšstats par Latviju kā neveiksmīgu valsti, kurā pat fizioterapeita asistentam ir vienādas sertifikācijas prasības ar, piemēram, neiroķirurgu, un arī māsas palīgam šīs prasības tiek raksturotas kā līdzīgas. LĀB kategoriski iebilst pret šādu pieeju un lūdz izslēgt augstāk minēto teikumu kā neatbilstošu tiesiskajam regulējumam un faktiskajai situācijai pēc būtības.  | Viedoklis ņemts vērā, minētais teikums no ziņojuma ir izslēgts. | Skatīt precizēto ziņojumu |
| 16. | Skatīt ziņojumu | **Latvijas Ārstu biedrības 2019. gada 14. maija atzinums Nr. 01.23.2/98**[4] Informatīvā ziņojuma papildinātajā variantā ir ietverts diasporas organizāciju paustā viedokļa pārstāsts: “Diasporas organizācijas, piemēram, Latviešu Ārstu un zobārstu apvienība, Eiropas Latviešu apvienība norāda uz to, ka profesionālās kvalifikācijas atzīšanas laikā ārvalstu profesionāļi no savas starptautiskās profesionālās darbības pieredzes perspektīvas ir saskārušies ar Latvijas profesionālās darbības reglamentācijas noteikumu neelastīguma un pārmērīga birokrātisma gadījumiem, kas neveicina vēlmi īstenot profesionālo darbību Latvijā.” LĀB nevar piekrist, ka pašreizējā reglamentācija veselības aprūpes jomā būtu nepamatoti stingra un ka būtu nepieciešams plaši pārskatīt "ierobežojošos noteikumus diasporas ārstu, zobārstu un citu veselības aprūpes jomas speciālistu remigrācijai”, kā to elektroniskā pasta sarakstē tika minējusi Latviešu Ārstu un zobārstu apvienība. LĀB ieskatā ir labi sakārtota sistēma Eiropas Ekonomiskās zonas (EEZ) valstu veselības aprūpes profesionāļu kvalifikācijas atzīšanai Latvijā, proti, kvalifikācija tiek atzīta vidēji 3-4 mēnešu laikā no visu dokumentu saņemšanas. Problemātiskāka ir atzīšanas sistēma profesionāļiem no valstīm ārpus EEZ, kuras pilnveidošanā LĀB ieskatā vēl būtu jāiegulda nozīmīgs darbs. Visticamāk, ka diasporas pārstāvju norādītie trūkumi – neelastīguma un pārmērīga birokrātisma gadījumi varētu būt attiecināmi tieši uz profesionālās kvalifikācijas atzīšanas procesu ārpus EEZ valstīm, kas uz Eiropas Komisijas kompetenci neattiecas. LĀB nav saprotams, kāpēc Informatīvajā ziņojumā, kas tiks iesniegts Eiropas Komisijai, būtu jānorāda uz grūtībām kvalifikāciju atzīšanā personām ārpus EEZ valstīm.  Latvija ir veiksmīga valsts ar izsvērtu ārstniecības personu profesiju un specialitāšu sistēmu, ko var un vajag uzlabot un pilnveidot, bet ko nedrīkst noniecināt un raksturot kā mazvērtīgu vai problemātisku, salīdzinot ar citām valstīm. Latvijā ir labi izveidota ārstniecības personu tālākizglītības sistēma, ko nereti starptautiskos forumos uzteic citu valstu ārstu profesionālo organizāciju vadītāji – to ir jāattīsta un jāpilnveido. LĀB arī turpmāk aktīvi līdzdarbosies specialitāšu sistēmas pilnveidošanas un uzlabošanas darbā. | Viedoklis ir izvērtēts. Diasporas politikas īstenošana ir viena no K.A.Kariņa valdības deklarācijā iekļautajiem jautājumiem, arī Valdības rīcības plānā ir uzdevumi un darbību kopums, lai veicinātu reemigrācija (piemēram, 106.1. Palīdzēsim atgriezties tautiešiem Latvijā, turpinot īstenot remigrācijas programmu (www.paps.lv) un ieviešot to kā pastāvīgu programmu.” Tādēļ pamatoti ir ieklausīties diasporas organizāciju paustajā viedoklī.Latvijas Ārstu biedrības komentārā skartie diskutablie jautājumi ir ārpus šī ziņojuma tvēruma un tie ziņojumā nav iekļauti. Vēršam uzmanību, ka ziņojums ir sagatavots, izpildot Ministru kabineta 2018. gada 18. septembra sēdes protokola Nr. 43 36.§ 2. punktā doto uzdevumu Izglītības un zinātnes ministrijai līdz 2018. gada 31. decembrim ziņot Ministru kabinetam par informatīvajā ziņojumā "Reglamentēto profesiju nosacījumi un turpmākā rīcība reglamentēto profesiju jomas pilnveidošanai Latvijā" (04.10.2016. prot. Nr.50 32.§), to nav plānot sūtīt Eiropas Komisijai.---------------------------------------------Komentārs pēc 2019.gada 4. jūnija starpinstitūciju saskaņošanas sanāksmes: attiecībā uz profesionālās kvalifikācijas atzīšanu diasporas pārstāvjiem saskaņošanas sanāksmes rezultāti, t.i. lēmums paplašināt un uzlabot sadarbību starp Latvijas atzīšanas institūcijām un Latviešu Ārstu un zobārstu asociāciju, ir iekļauts 3.pielikuma 9.B punktā. | Skatīt papildinātu 3.pielikumu. |
| 17. | Skat. ziņojuma 3.pielikumu | **Eiropas Latviešu apvienības 2019. gada 14. maija atzinums Nr. ELA/IZ/42 uz divām lappusēm** Aicinām attiecīgi ietvert augstāk minēto **izvērtējuma kritēriju (“ietekme uz diasporu/remigrāciju”)** 2 ziņojuma 3. pielikuma tekstā paredzētajos pasākumos (skat. arī Diasporas likuma 14.panta 4.punktu) | Iebildums ņemts vērā. Ziņojuma 3.pielikums papildināts ar atbilstošu pasākumu. | Precizēts ziņojuma 3. pielikums. |
| 18. | Ziņojums. | **Eiropas Latviešu apvienības 2019. gada 14. maija atzinums Nr. ELA/IZ/42 uz divām lappusēm**Lūdzam arī 3.pielikumā paredzēt konkrētus pasākumus (kvalifikācijas prasību, nosacījumu un piemērošanas kārtības izvērtējums un nepieciešamo normatīvu precizēšana) **diasporas mediķu** ārvalstu profesionālās kvalifikācijas pielīdzināšanas un atzīšanas (jo īpaši profesionālās sertifikācijas un resertifikācijas noteikumu un to piemērošanas prakses) precizēšanai un vienkāršošanai | Iebildums izvērtēšanas gaitā ir secināts, ka nepieciešama konkrētāka informācija par pašreizējā regulējuma nepilnībām, tādēļ nav iespējams paredzēt konkrētus pasākumus to novēršanai. Komentārs pēc 2019.gada 4. jūnija starpinstitūciju saskaņošanas sanāksmes: skatīt komentāru pie šīs izziņas 16.punkta. | Ziņojums. |
| 19. | Ziņojums. | **Veselības ministrijas 2019.gada 17. maija atzinums Nr. 01-09/2049*** 1. VM aicina ziņojumā izmantot tikai salīdzināmus datus un ietvertos apgalvojumus pamatot ar atbilstošiem datiem, piemēram, apgalvojumu, ka daudzās valstīs reglamentēto profesiju skaits veselības aprūpes jomā ir daudz mazāks un arī prasības nereti ir zemākas nekā Latvijā, vienlaikus ņemot vērā, ka ziņojuma otrajā nodaļā ir minēts: Latvijā ir 15% reglamentēto profesiju, bet Eiropas savienībā (turpmāk – ES) vidēji 20-22%. Īpaši būtiski tas ir gadījumos, ja ziņojumā paustie secinājumi tiek balstīti uz tādu iedzīvotāju skaita ziņā kardināli atšķirīgu valstu pieredzi kā, piemēram, Anglija. Saskaņā ar valstu oficiālajiem statistikas datiem Anglijā[[10]](#footnote-10) ir 66 miljoni iedzīvotāju, bet Latvijā[[11]](#footnote-11) tie ir nepilni divi miljoni, tādēļ nav korekti vilkt paralēles ar Latvijas sertifikācijas institūcijām, norādot, ka “institucionālā sadrumstalotība sadārdzina profesiju reglamentāciju un izmaksu efektīva ir tāda reglamentācija, kuras ietvaros viena institūcija pieņem lēmumus par ne mazāk kā 100 000 – 200 000 personu reģistrēšanu un uzraudzību”.
 | Iebildums ir izvērtēts un ziņojums papildināts ar precizētiem datiem par veselības aprūpes jomas reglamentēto profesiju skaitu Eiropas valstīs. Vēršam uzmanību, ka ziņojumā **nav** minēts, ka “Latvijā ir 15% reglamentēto profesiju, bet Eiropas savienībā (turpmāk – ES) vidēji 20-22%.”Vēršam uzmanību, ka **Anglija nav valsts**, bet viena no četrām administratīvām teritorijām – zemēm, kas veido Lielbritānijas un Ziemeļīrijas Apvienoto Karalisti. Anglijas iedzīvotāju skaits ir aptuveni 55,6 milj.Ņemot vērā, ka informācija par Lielbritānijā veikto pētījumu iekļauta sadaļā, kurā aplūkotas vispārējas tendences profesionālās darbības reglamentācijā, nav pamatota tās izslēgšana no ziņojuma, jo profesionālās darbības reglamentācijas izmaksu efektivitātes analīze un plānošana mūsdienīgā profesionālās darbības reglamentācijas plānošanā ir būtiska.  | Ziņojums ir precizēts. |
| 20. | Ziņojums | **Veselības ministrijas 2019.gada 17. maija atzinums Nr. 01-09/2049**2. VM aicina ziņojumu papildināt ar informāciju: 2.1. par māsu (vispārējās aprūpes māsu) profesijas reformu, kuras mērķis ir atteikties no māsu specialitātēm un sertifikācijas, paplašinot māsas profesionālo kompetenču loku, lai celtu māsu profesijas prestižu, nodrošinātu māsu konkurētspēju darba tirgū, kā rezultātā tiktu samazināts reglamentēto profesiju skaits ārstniecības jomā;2.2. par 2019.gadā apstiprinātajiem profesiju standartiem: “Zobu tehniķa profesijas standarts” un “Māsas palīga profesijas standarts” apstiprināti PINTSA 2019.gada 10.aprīļa sēde, bet “Zobārsta asistenta profesijas standarts”– PINTSA 2019.gada 6.februāra sēde. | Iebildums ņemts vērā, ziņojuma 3. pielikums ir papildināts ar 2.1. punkta informāciju, 2.pielikums ir papildināts ar 2.2. punkta informāciju.Komentārs pēc 2019.gada 4. jūnija starpinstitūciju saskaņošanas sanāksmes: informācija par māsu profesijas reformu ir iekļauta informatīvā ziņojuma II. sadaļā. Tā kā pagaidām valdībā nav pieņemti lēmumi par māsu profesijas reformu, nedz arī pieņemti attiecīgie normatīvie akti, izvirzīto mērķu sasniegšanas novērtējumu būs iespējams veikt nākamā ziņojumā, kas tiks izstrādāts 2021.-20122.gadā. | Skatīt precizēto 2. un 3. pielikumu. |
| 21. | Ziņojums. | Veselības ministrijas 2019.gada 17. maija atzinums Nr. 01-09/20493. VM lūdz no ziņojuma I.daļas izņemt rindkopu, kurā, VM ieskatā, tiek maldīgi interpretēts Eiropas Savienības ziņojums[[12]](#footnote-12). Proti: pierādījumos balstītas politikas plānošanas un analīzes metodes Eiropas Savienības ziņojumā nav tieši attiecinātas uz reglamentēto profesiju jomu, kā tas interpretēts šajā ziņojuma projektā. | Ziņojums ir precizēts ar skaidrojumu, kādēļ pamatoti Eiropas Komisijas kopējo secinājumu par pāŗvaldības kvalitāti attiecināt uz profesionālās darbības reglamentācijas plānošanu. Piemērs, kad jaunu reglamentētu profesiju noteikšana netiek balstīta pierādījumos, minēts šīs izziņas 10.punktā.  | Skatīt precizēto ziņojumu. |
| 22. | Ziņojums. | Veselības ministrijas 2019.gada 17. maija atzinums Nr. 01-09/20494. VM lūdz:4.1. ziņojumā precizēt informāciju par fizioterapeita asistentu, norādot, ka šādi speciālisti Latvijā vairs netiek gatavoti. Patlaban tiek uzturēta tikai dažu speciālistu, kas izglītību ieguvuši iepriekšējā laikposmā, t.i., līdz 2001.gada 1.jūlijam, resertifikācija;4.2. ziņojumā veselības aprūpes jomas reglamentācijas raksturošanai kā piemēru neizmantot osteopāta profesiju, jo attiecībā uz osteopātu ne tikai Eiropas Savienības (turpmāk – ES) ietvaros, bet pat vienas ES valsts – piemēram, Vācijas – ietvaros ir kardināli atšķirīgs profesionālās kvalifikācijas iegūšanas ceļš un līdz ar to arī studiju ilgums. Turklāt osteopāts ir ārsta papildspecialitāte, kas paredz padziļinātu jau iegūtās pamatspecialitātes, kurā ārsts praktizē, apgūšanu.  | Iebildums izvērtēts. 4.1. punkts ņemts vērā. Tā kā ziņojumā iekļautā informācija par osteopāta profesiju nav nepatiesa, nav pamata to izslēgt. Lai nodrošinātu pilnu informētību par šo profesiju, ziņojums papildināts ar Latvijas Ārstu biedrības atzinumā pausto skaidrojumu.Komentārs pēc 2019.gada 4. jūnija starpinstitūciju saskaņošanas sanāksmes: ziņojuma teksts attiecībā uz osteopāta profesijas reglamentāciju ir precizēts. | Skatīt precizēto ziņojumu.  |
| 23. | Ziņojums | Veselības ministrijas 2019.gada 17. maija atzinums Nr. 01-09/20495.VM lūdz ziņojuma 1.pielikuma 45.rindas kolonnā "Izmaiņu būtība" labot par optometristu iekļauto informāciju: optometristam, sākot ar 2020.gada 1.janvāra studiju laiks tiek samazināts par pusgadu (3 gadi bakalaura studijas un 2 gadu studijas profesionālā maģistra studiju programmā) salīdzinājumā ar patlaban noteikto studiju laiku (4 gadu bakalaura studijas un viengadīgas vai pusotrgadīgas 2.līmeņā profesionālās augstākās izglītības studijas). | Iebildums izvērtēts. Skatīt šīs izziņas 12. punktu. Ziņojuma 1.pielikums papildināts ar atsauci uz tiesību normām. Komentārs pēc 2019.gada 4. jūnija starpinstitūciju saskaņošanas sanāksmes: precizēts 1.pielikuma 45.punkts, kā arī dati, kas atspoguļoti ziņojuma 2.attēlā un II sadaļā.  | Skatīt precizēto ziņojuma 1.pielikumu |
| 24. | Ziņojums. | Veselības ministrijas 2019.gada 17. maija atzinums Nr. 01-09/20496. VM lūdz ziņojuma 2.pielikuma 9.rindas sadaļā “Veiktie pasākumi” precizēt informāciju par māsas palīga profesijas standartu: 2018.gadā VM pārstāvji tikai vērtēja standartu, bet to apstiprināja 2019.gada aprīlī.  | Iebildums ņemts vērā, informācija par māsas palīga profesijas standarta pieņemšanu ir iekļauta ziņojumā.  | Skatīt precizēto ziņojuma 2.pielikumu. |
| 25. | Ziņojums. | Veselības ministrijas 2019.gada 17. maija atzinums Nr. 01-09/20497. VM lūdz ziņojuma 3.pielikuma 9.rindas sadaļu “Plānotā pasākuma būtība” (1) aiz vārdkopas “tostarp izmaiņas māsas profesijā” sekojošo teikuma daļu aizstāt ar šādu: “kas paredz paplašināt māsas (vispārējās aprūpes māsas) profesionālās kvalifikācijas prasmes, atsakoties no māsu papildspecialitātēm un sertifikācijas kārtības, kas nodrošinās māsu mobilitāti un sekmēs konkurētspēju darba tirgū”; (2) neietvert informāciju par fizioterapeita asistentu, jo par to VM jāvienojas ar profesionālajām organizācijām. | Iebildums ņemts vērā.  | Skatīt precizēto 3.pielikumu. |

|  |
| --- |
| Inese Stūre |
| (par projektu atbildīgās amatpersonas vārds un uzvārds) |
| Politikas iniciatīvu un attīstības departamenta vecākā eksperte |
| (amats) |
| 67047899 |
| (tālruņa un faksa numurs) |
| Inese.Sture@izm.gov.lv |
| (e-pasta adrese) |

1. Ārstniecības personu un ārstniecības atbalsta personu reģistra dati pieejami: http://www.vi.gov.lv/lv/veselibas-aprupe/arstniecibas-personu-registracija [↑](#footnote-ref-1)
2. Ārstniecības likums; 28. pants [↑](#footnote-ref-2)
3. Turpat; 12.1 pants, 26.panta pirmā daļa [↑](#footnote-ref-3)
4. Ārstniecības likums; 26.panta otrā daļa, 29.pants [↑](#footnote-ref-4)
5. 2019.gada Eiropas Komisijas Ziņojums par Latviju. https://ec.europa.eu/info/sites/info/files/file\_import/2019-european-semester-country-report-latvia\_en.pdf [↑](#footnote-ref-5)
6. Likuma “Par reglamentētajām profesijām un profesionālās kvalifikācijas atzīšanu” 9.pants;

Ministru kabineta 24.05.2016. noteikumu Nr.317. “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 1.pielikuma 1.1. un 1.2.tabula [↑](#footnote-ref-6)
7. Turpat: likuma 5.pants; MK noteikumu 1.pielikuma 4.tabula [↑](#footnote-ref-7)
8. <https://www.aerztekammer-berlin.de/10arzt/15_Weiterbildung/10Weiterbildungsordung/00_WbO_2004_inkl_1_bis_10_Nachtrag.pdf> , aplūkots 13.05.2019. [↑](#footnote-ref-8)
9. <https://www.bundesaerztekammer.de/fileadmin/user_upload/downloads/pdf-Ordner/Statistik2018/StatTab03.pdf> [↑](#footnote-ref-9)
10. *Population estimates for the UK, England and Wales, Scotland and Northern Ireland: mid-2017.* Pieejams: <https://www.ons.gov.uk/peoplepopulationandcommunity/populationandmigration/populationestimates/bulletins/annualmidyearpopulationestimates/mid2017> [↑](#footnote-ref-10)
11. Iedzīvotāju skaits un tā izmaiņas. Pieejams: <https://www.csb.gov.lv/lv/statistika/statistikas-temas/iedzivotaji/iedzivotaju-skaits> [↑](#footnote-ref-11)
12. 2019.gada Eiropas Komisijas Ziņojums par Latviju. https://ec.europa.eu/info/sites/info/files/file\_import/2019-european-semester-country-report-latvia\_en.pdf [↑](#footnote-ref-12)